Didysis šuolis

Didysis šuolis buvo ekonominė ir socialinė programa vykdyta Kinijos Liaudies Respublikoje nuo 1958 iki 1962 metų. Ja siekta žemės ūkiu paremtą Kinijos ekonomiką ir valstiečių visuomenę žaibiškai modernizuoti ir industrializuoti.
Žemės ūkio kooperatyvus pertvarkydavo į „liaudies komunas“, kuriose būdavo panaikintas užmokestis už darbą, o produktai skirstomi visiems po lygiai, suvisuomenintas asmeninis turtas, įvesta kariška darbo ir gyvenimo tvarka.

Šuolis pradėtas Mao Dzeduno įsakymu. Jis tikėjosi, kad, jei programa bus vykdoma ryžtingai, galima laukti greito ekonominio progreso. Tačiau Didysis šuolis patyrė visišką nesėkmę: suardyta ekonominė sistema ir sukeltas dirbtinis badas, kurio metu mirė 20–30 mln. žmonių.

Kategorija:Kinijos Liaudies Respublikos istorija